**楊受成**（1943年3月3號—）係香港企業家，廣東潮州人，英皇集團主席，阿爸係英皇公司已故創辦人楊成。

1994年3月19號，楊受成用1,300萬港元競投得9號車牌，當時係全球最貴，打破世界紀錄。

生平
--

### 家族背景

早喺1942年，楊受成阿爸楊成開設「成安記錶行」，為日後英皇集團嘅業務發展奠定基石。

### 早年生涯

楊受成喺香港出世，籍貫廣東省潮州。1964年，楊受成喺九龍彌敦道開咗自己嘅鐘錶店──「天文台錶行」，兩年後於1966年成功攞到勞力士錶同埋歐米茄嘅代理權。佢努力不懈開拓業務，同年開始經營珠寶生意，之後更擴展至其他行業。

事業發展
----

內文：英皇集團
經過多年努力，楊受成已經成功將一間鐘錶店發展成為多元化嘅綜合企業──英皇集團，業務包括金融、地產、鐘錶珠寶、娛樂、酒店、傳媒同埋傢俬及室內佈置等，亦已經成功將業務由香港擴展到中國、澳門、泰國、印尼、朝鮮、美國同埋歐洲等等嘅地方，附屬公司同分支機構超過500間，僱員有7,000人咁多。

家庭
--

楊受成大仔楊其龍主要打理Dragon-i及tasmania ballroom，二仔楊政龍而家係英皇集團執行董事，大女楊諾思負責營運英皇鐘錶珠寶，二女楊玳詩就主理英皇證券集團。

近況
--

### 現時主要職位

楊受成係英皇集團嘅創辦人，而家係英皇集團主席。

### 榮譽

楊受成咁多年嚟嘅善行贏咗各方面嘅認同同獎項：

### 獎項同名銜

| **年份** | **獎項同名銜** |
| --- | --- |
| **2020** | 榮膺「第十七屆（2020）中國慈善榜年度慈善家」 |
| **2019** | 獲選「第十六屆（2019）中國慈善榜最具影響力慈善領袖」 |
|  | 入選「美國福布斯香港50富豪榜」 |
| **2018** | 獲選「第十五屆（2018）中國慈善榜年度慈善領袖」 |
| **2017** | 入選「美國福布斯香港50富豪榜」 |
|  | 獲選「第十四屆（2017）中國慈善榜終身成就獎」 |
| **2016** | 入選「美國福布斯香港50富豪榜」 |
|  | 獲選「第十三屆（2016）中國慈善榜年度十大慈善家」 |
| **2015** | 入選「中國慈善排行榜2015年度中國十大慈善家」 |
| **2014** | 入選「美國福布斯香港50富豪榜」 |
|  | 入選「中國慈善排行榜2014年度中國十大慈善家」 |
| **2013** | 入選「2013中國慈善排行榜 - 中華十大慈善家」 |
|  | 入選「美國福布斯全球億萬富豪排行榜」 |
|  | 入選「美國福布斯香港50富豪榜」 |
| **2012** | 入選「2012中國慈善排行榜 - 中華十大慈善家」 |
|  | 入選「最具愛心捐贈個人獎」 |
|  | 入選「美國福布斯香港40富豪榜」  |
|  | 登入「美國福布斯世界億萬富豪榜」 |
| **2011** | 「中華慈善獎．最具愛心慈善捐贈個人獎」 |
|  | 入選「香港40富豪榜」－美國福布斯 |
| **2010** | 榮登「2010中國慈善排行榜」 |
|  | 獲評選為「全國十大慈善家」 |
| **2009** | 「中華慈善獎．最具愛心慈善捐贈個人獎」 |
|  | 當選為「影響中華公益的60位慈善家」，成為五位香港得獎者其中一位 |
|  | 獲選為「2009十大慈善家」 |
|  | 列入「2009中國慈善排行榜」－中國社會工作協會 |
| **2008** | 「世界華人公益慈善大獎」－世界華人協會 |
|  | 「中華慈善獎－最具愛心慈善捐贈個人獎項」－民政部 |
|  | 獲委任為「名譽教授」－廣東金融學院 |
| **2007** | 「最具影響力慈善項目提名獎」－國家民政部中華慈善獎 |
|  | 「慈善特別貢獻獎」－中國民政部 |
|  | 獲列入「2007中國慈善排行榜」－中國民政部 |
|  | 獲頒發「世界傑出華人獎」重出任埋嗰個會嘅「永遠榮譽會長」－世界華人協會 |
|  | 獲頒授「榮譽商學博士學位」－美國西阿拉巴馬州大學 |
|  | 獲委任為「學院董事」同埋「名譽院長」－復旦大學上海視覺藝術學院英皇表演藝術學院 |
|  | 做咗「無國界社工永遠榮譽會長」 |
| **2006** | 「中華慈善事業突出貢獻獎」－中華慈善總會 |
|  | 獲「中華慈善人物」稱號 |
|  | 出任「亞洲職業籃球總會永遠榮譽會長」 |
| **2005** | 「中華慈善獎」－中國民政部同中華慈善總會聯合頒發 |
|  | 中國「全國十大社會公益之星」 |
| **2000** | 評選為「美國百大權力人士」－美國電影雜誌Hollywood Reporter |
| **1998** | 獲委任為「名譽校董」－北京大學 |
| **1994** | 榮獲頒授「名譽法學教授」－中國政法大學 |
|  | 「中華全國律師協會名譽顧問」榮銜－中華全國律師協會 |

社會公職同慈善活動
---------

楊受成嘅英皇集團旗下設有「英皇慈善基金」，推動香港同中國教育、醫療、文化、社區、環保、扶貧、扶幼重有扶老等各方面嘅慈善工作，幫助有需要嘅人，2004年初旗下《新報》又成立「新報慈善基金」，去到2008年，佢又以個人名義成立「楊受成慈善基金」。

### 中國大陸

楊受成話：「我生就生於香港，但條根就喺大陸，個心連住祖國，同國家民族好醜都一齊受。」2007年香港回歸祖國十周年，楊受成為咗表達興奮同欣慰嘅心情，特別比咗多過港幣400萬贊助官方慶祝活動「香港回歸十周年煙花匯演晚宴」。另一方面，楊受成咁多年嚟推動大陸公益事業都出盡力，好多次都透過唔同嘅慈善基金搞啲資助出嚟，佢自己一個人計計埋埋嘅捐款接近2億港幣咁多。曾經參與過嘅慈善活動數落有1991年「華東水災」、1998年「湖北賑災」同埋捐款興建「東華三院楊成紀念長期護理院」、2004年建「成龍、楊受成公益慈善基金保定兒童福利院」、2006年開設「湖北慈善香港英皇關愛老人護養中心」同「成龍、楊受成公益慈善基金保定老年公寓」、2007年夾埋「無國界社工」喺湖北開創善終服務，重獲得國家民政部中華慈善獎「最具影響力慈善項目提名獎」、2008年捐助中國廣泛地區雪災同四川地震救災工作、2009年同河北省順平縣民政局合作開咗「楊受成慈善基金（順平）老年服務中心」、2010年同河北省雄縣民政局合作開設「楊受成慈善基金（雄州）老年服務中心」、捐助青海地震同甘肅泥石流救災工作等等。而中國運動員喺2008年北京奧運上面有出色表現，為咗Show啲支持同嘉許，又撥捐超過千萬人仔撐咁多個金牌得主嘅鼓勵金。2020年1月30日，英皇集團宣布通過「英皇慈善基金」向湖北省慈善總會同埋無國界社工捐贈合計人民幣1000萬元嘅醫療防護物資同捐款，以支持湖北省同香港嘅緊急防疫工作。

### 香港

楊受成近排喺香港搞過嘅慈善活動有2003年嘅「工商界關懷非典受難者基金」、2005年嘅「攜手送暖到南亞慈善演唱會」、2009年嘅「行善精英慈善行」、2010年嘅「愛．回味美食同樂宴」，受惠嘅團體就包括有香港公益金、東華三院、香港世界宣明會、香港紅十字會、善寧會同埋聖雅各福群會等等，令到勁多有需要嘅人都得到幫助。

### 慈善基金

楊受成非常落力搞教育嘅事業，除咗喺香港7間大專院校搞「英皇慈善基金獎學金」之外，重捐助好多個國內教育基金，包括「中國司法部教育基金」、「中國政法大學楊受成法學教育基金」、「北京大學教育基金」同「廈門教育基金」等等，令啲成績好得好出色嘅拎到獎勵、無咩錢又無書讀嘅就可以有番返學嘅機會。另外亦拎出人民幣3,000萬蚊搞咗間「復旦大學上海視覺藝術學院英皇表演藝術學院」，培育國內有演藝潛能嘅新一代。

軼事
--

2011年嘅2月8號，當時嘅中共中央總書記兼國家主席胡錦濤喺除夕當日，亦即係2月2號去到河北省保定市嘅一個由楊受成慈善基金所設立嘅老年服務中心，同中心嘅老人和孤兒送上溫暖同祝福。

喺2008年5月13號由英皇集團既董事局主席楊受成同埋國際巨星成龍博士所設立嘅「成龍、楊受成公益慈善基金」喺北京嘅中國社會工作協會捐左1,000萬元人民幣俾中國民政部，用嚟撐四川省汶川縣嘅災區抗震行動。楊受成話佢對呢次不幸災難非常之哀傷，希望今次嘅捐款可以帶頭幫到災民嘅困境。

2010年4月15號 中央人民政府駐港聯絡辦嘅副主任周俊明先生代表政府收咗楊受成博士對中國青海玉樹7.1大地震捐出嚟嘅港幣五百萬蚊善款。周俊明先生俾楊受成博士佢好高嘅評價，讚佢好關心災區嘅災民，而且重好極速咁做嘢。

英皇集團嘅董事局主席楊受成喺2009年嘅4月2號用佢私人慈善基金「楊受成慈善基金」捐咗120萬人民幣，同喺嗰度嘅順平縣民政局合作，喺順平縣設立一棟老人服務中心。呢一座中心會叫做「楊受成慈善基金（順平）老年服務中心」。

喺2009年度嘅「中華慈善獎」頒獎典禮入面，楊受成博士等等六位有份攞獎嘅人得到中共中央政治局委員兼國務院副總理回良玉喺北京中南海紫光閣入面親身接見，接見嘅規格係歷年嚟最高嘅。

喺2010年嘅青海發生咗一場7.1級嘅地震，英皇娛樂集團老闆楊受成除咗話會捐出500萬蚊賑災之外，重會睇吓佢旗下嘅藝人會捐出幾多錢，再打孖捐贈，希望可以帶到個頭。呢個舉動果然得到好多人嘅支持，除咗容祖兒肯捐10萬蚊之外，嚟緊會搞3場演唱會嘅Twins亦都會將佢哋其中一場做show賺嘅錢全部捐晒出嚟，更加多其他嘅藝人都會陸陸續續加入佢地嘅救援行動。

楊受成喺1994年3月19號以1,300萬港元競投得9號車牌，一度係世界最貴，後來俾阿聯酋所打破。去到2008年2月23號運輸署舉行嘅車牌拍賣，冇字頭嘅「18」號車牌以1,650萬港元成交，打破持續近14年嘅香港紀錄。

政治參與同經歷
-------

佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

參考
--

1. ↑  〈存档副本〉. 原著喺2011年12月6號歸檔. 喺2009年1月20號搵到.
2. ↑
3. ↑  〈英皇集團楊受成主席簡介〉. 《英皇集團官方網站》.`{{cite web}}`: CS1 maint: url-status (link)
4. ↑  〈英皇集團主席楊受成簡介〉. 《英皇集團官方網站》.`{{cite web}}`: CS1 maint: url-status (link)
5. ↑  〈英皇集團主席簡介〉. 《英皇集團官方網站》.`{{cite web}}`: CS1 maint: url-status (link)
6. ↑   互聯網檔案館嘅歸檔，歸檔日期2014年12月2號，.  互聯網檔案館嘅歸檔，歸檔日期2014年12月2號，.
7. ↑  〈英皇集團楊受成主席簡介〉.`{{cite web}}`: CS1 maint: url-status (link)
8. ↑  〈英皇集團主席楊受成簡介〉.`{{cite web}}`: CS1 maint: url-status (link)
9. 1 2  楊受成榮膺第17屆中國慈善榜「年度慈善家」殊榮
10. ↑  英皇集團主席楊受成博士入選「2013美國福布斯全球億萬富豪排行榜」
11. ↑  〈英皇集團主席楊受成博士入選「2013美國福布斯香港50富豪榜」〉. 原著喺2013年12月31號歸檔. 喺2013年3月18號搵到.
12. ↑  2012中國慈善排行榜
13. ↑  英皇集團主席楊受成博士第五度入選「具愛心捐贈個人」
14. ↑  英皇集團主席楊受成博士入選「美國福布斯香港40富豪榜」
15. ↑  〈英皇集團主席楊受成博士四度獲頒「中華慈善獎」〉. 原著喺2012年4月24號歸檔. 喺2011年8月10號搵到.
16. ↑  〈歷屆得獎名單〉 (繁體中文). 世界傑出華人獎. 原著喺2020年2月17號歸檔. 喺2020年6月3號搵到.
17. ↑  〈英皇集團官方網站〉.`{{cite web}}`: CS1 maint: url-status (link)
18. ↑  〈英皇集團主席簡介〉.`{{cite web}}`: CS1 maint: url-status (link)
19. ↑  〈英皇集團主席楊受成簡介〉.`{{cite web}}`: CS1 maint: url-status (link)
20. ↑  楊受成慈善基金Facebook
21. ↑  〈英皇集團捐1000萬元人民幣 購醫療物資援湖北香港抗疫〉. *hk.news.yahoo.com* (中文). 喺2020-05-05搵到.
22. ↑  〈楊受成關愛老人計劃啟動 捐人民幣120萬於河北省助建老人服務中心〉. 原著喺2011年7月30號歸檔. 喺2011年4月21號搵到.
23. ↑  〈中共中央政治局委員、中國國務院副總理回良玉先生 接見英皇集團主席楊受成博士〉. 原著喺2011年12月16號歸檔. 喺2011年4月21號搵到.
24. ↑   ，Twins伸援手赈灾捐个唱酬劳 杨受成捐500万，搜狐娛樂
25. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
26. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
27. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.

出面網頁
----

* 楊受成博士Dr. Albert Yeung Sau Shing - Hong Kong | LinkedIn
* 楊受成主席－英皇集團
* 楊受成慈善基金